Pielikums

Ministru kabineta

2015.gada \_\_\_.\_\_\_\_\_\_\_\_\_\_\_\_\_\_

noteikumiem Nr.\_\_\_\_

**Piemēri gada diferencētā neapliekamā minimuma aprēķināšanai par nepilnu taksācijas gadu**

1.piemērs.

 Nodokļa maksātājs līdz 2016.gada 31.jūlijam ir bijis cita nodokļa maksātāja apgādībā, tādējādi viņam par šo laiku neapliekamais minimums saskaņā ar likuma “Par iedzīvotāju ienākuma nodokli” 12.panta ceturto daļu nav piemērojams. No 1.augusta nodokļa maksātājs ir sācis strādāt. Aprēķinot darba algu, viņam tiek piemērots minimālais mēneša neapliekamais minimums 75 *euro*. Diferencēto neapliekamo minimumu nodokļa maksātājam piemēro par pieciem mēnešiem (no 1.augusta līdz 31.decembrim) DNM = GNMmax / 12 x 5 – 0,0403(AI – AImin/ 12 x 5).

Ja nodokļa maksātāja darba alga ir 500 *euro* mēnesī, viņa gada apliekamais ienākums ir 2500 *euro*, diferencēto neapliekamo minimumu par nepilnu gadu aprēķina šādi:

DNM = 1200 / 12 x 5 – 0,0403(2500 – 4560 / 12 x 5) =

= 500 – 0,0403(2500 – 1900) = 500 – 24,18 = 475,82.

Ņemot vērā, ka nodokļa maksātājam darba vietā piecus mēnešus ir piemērots minimālais mēneša neapliekamais minimums, kopā 75 x 5 = 375 *euro*, nodokļa maksātājam veidosies nodokļa atmaksa no starpības 475,82 – 375 = 100,82 *euro*, savukārt atmaksājamais nodoklis būs 23% no 100,82 = 23,19 *euro*.

2.piemērs.

Nodokļa maksātājs līdz 2016.gada 10.novembrim ir bijis cita nodokļa maksātāja apgādībā, tādējādi viņam par šo laiku neapliekamais minimums saskaņā ar likuma “Par iedzīvotāju ienākuma nodokli” 12.panta ceturto daļu nav piemērojams. No 11.novembra nodokļa maksātājs ir sācis strādāt. Aprēķinot darba algu, viņam tiek piemērots minimālais mēneša neapliekamais minimums – novembrī par 20 kalendāra dienām 50 *euro*, decembrī 75 *euro*. Diferencēto neapliekamo minimumu nodokļa maksātājam piemēro par vienu mēnesi un 20 dienām (no 11.novembra līdz 31.decembrim) DNM = GNMmax / 12 x (1 + 20/30) – 0,0403(AI – AImin/ 12 x (1 + 20/30)).

Ja nodokļa maksātāja darba alga ir 500 *euro* mēnesī, viņa gada apliekamais ienākums ir 833,33 *euro*, diferencēto neapliekamo minimumu par nepilnu gadu aprēķina šādi:

DNM = 1200 / 12 x (1 + 20/30) – 0,0403(833,33 – 4560 / 12 x (1 + 20/30)) = 166,67 – 0,0403(833,33 – 633,33) = 166,67 – 8,06 = 158,61.

Ņemot vērā, ka nodokļa maksātājam darba vietā ir piemērots minimālais mēneša neapliekamais minimums 50 + 75 =125 *euro*, nodokļa maksātājam veidosies nodokļa atmaksa no starpības 158,61 – 125 = 33,61 *euro*, savukārt atmaksājamais nodoklis būs 23% no 33,61 = 7,73 *euro*.

3.piemērs.

Nodokļa maksātājs līdz 2016.gada 30.jūnijam ir bijis mikrouzņēmuma nodokļa maksātāja darbinieks, tādējādi viņam par šo laiku neapliekamais minimums saskaņā ar likuma “Par iedzīvotāju ienākuma nodokli” 12.panta septīto daļu nav piemērojams. No 2016.gada 1.decembra nodokļa maksātājs saņem vecuma pensiju saskaņā ar likumu “Par valsts pensijām”. Tādējādi decembrī nodokļa maksātājam piemēro likuma “Par iedzīvotāju ienākuma nodokli” 12.panta piektajā daļā noteikto neapliekamo minimumu. Diferencēto neapliekamo minimumu nodokļa maksātājam piemēro par 5 mēnešiem no 1.jūlija līdz 30.novembrim. 2016.gadā nodokļa maksātājs ir guvis šādus ienākumus:

* no 1.janvāra līdz 30.jūnijam algota darba ienākumu no mikrouzņēmuma – 2 000 *euro*;
* 15.maijā ienākumu no dividendēm – 3 500 *euro*;
* 10.jūnijā ienākumu no lauksaimniecībā izmantojamas zemes atsavināšanas – 4 500 *euro*;
* no 1.marta līdz 1.jūnijam autoratlīdzību – 1 600 *euro*;
* no 1.jūlija līdz 30.novembrim algota darba ienākumu – 2 500 *euro*;
* no 1.decembra līdz 31.decembrim vecuma pensiju – 300 *euro*.

Nodokļa maksātāja kopējie apliekamie ienākumi AI diferencētā neapliekamā minimuma par pieciem mēnešiem aprēķināšanai ir (2 500 + (3 500 + 4 500 + 1 600)/ 12 x 5)) = (2 500 + 9 600 / 12 x 5) = 2 500 + 4 000 = 6 500 *euro*.

Diferencēto neapliekamo minimumu par nepilnu gadu (pieciem mēnešiem) aprēķina šādi:

 DNM = 1200 / 12 x 5 – 0,0403(6500 – 4560 / 12 x 5) =

= 500 – 0,0403(6500 – 1900) = 500 – 185,38 = 314,62.

Ņemot vērā, ka nodokļa maksātājam darba vietā piecus mēnešus no 1.augusta līdz 31.decembrim ir piemērots minimālais mēneša neapliekamais minimums, kopā 75 x 5 = 375 *euro*, nodokļa maksātājam neveidosies nodokļa atmaksa, jo diferencētais neapliekamais minimums (314,62 *euro*) nepārsniedz piemēroto minimālo mēneša neapliekamo minimumu (375 *euro*).

Finanšu ministra vietā –

ārlietu ministrs E.Rinkēvičs

18.12.2015.

643

Bērziņa, 67095644

e-pasts: Inese.Berzina@fm.gov.lv